Diari Oficial de la Generalitat Valenciana


Sumari del DOGV 1750, del 24-03-1992 (1992/800750)

ORDRE de 19 de febrer de 1992, de la Conselleria de Treball i Afers Socials, sobre ajudes equivalents a la jubilació anticipada de treballadors residents a la Comunitat Valenciana.
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/19/(4)/dof/vci/html**

### Dades del document

Número de DOGV
:   1750

Data del DOGV
:   24-03-1992

Secció del DOGV
:   DISPOSICIONS GENERALS

Número del document
:   1992/800750


Data del document
:   19-02-1992

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 19 de febrer de 1992, de la Conselleria de Treball i Afers Socials, sobre ajudes equivalents a la jubilació anticipada de treballadors residents a la Comunitat Valenciana.  
Com a conseqüència de l?Ordre del Ministeri de Treball i Afers Socials, de 9 d'abril de 1986, per la qual regula la concessió d'ajudes a empreses en crisi per a la jubilació anticipada de treballadors, la gestió de la qual correspon a la Generalitat Valenciana, i d'acord amb el Reial Decret 268/85, de 23 de gener, que regula el traspàs de competències de l'administració de l?estat, cal dictar les normes de procediment adaptades a les peculiaritats pròpies de la nostra comunitat.  
Atesa la disposició final segona del Decret 12/1992, de 16 de gener, del Govern Valencià, i fent ús de les facultats que em confereixen la Llei 5/83, de 30 de desembre, de Govern Valencià (DOGV 30.12.83), el Decret 192/85, de 9 de desembre, del Consell de la Generalitat Valenciana, i el Decret 18/1992 de 3 de febrer, del Govern Valencià, pel qual aprova el reglament orgànic i funcional de la Conselleria de Treball i Afers Socials (DOGV núm. 1.723, de data 13.2.92),  
ORDENE:  
Article primer. Objectius  
Establir per a l'any 1992 un programa d'ajudes a empreses en crisis no subjectes a plans de reconversió que facilite la jubilació anticipada dels seus treballadors.  
La dotació pressupostària per a l?exercici de 1992 serà assignada pel Ministeri de Treball i Seguretat Social mitjançant l?ordre de distribució de fons a les comunitats autònomes per a l?esmentat programa i que es publique a aquest efecte.  
Article segon. Requisits  
Les empreses en crisi no subjectes a plans de reconversió podran sol·licitar les ajudes regulades en aquesta ordre quan els treballadors afectats complesquen el requisits següents:  
1. Que tinguen seixanta o més anys i que cessen en les empreses abans d'assolir l?edat ordinària de jubilació en el règim de la seguretat social d'enquadrament.  
2. Que en assolir aquesta edat, poguessen tenir cobert el període de cotització establert per a causar dret a la pensió de jubilació.  
3. Que estiguen d'alta o situació assimilada a l'alta de la seguretat social, quan se sol·licite l'ajuda.  
Article tercer. Ajudes i quanties  
La quantia de l'ajuda per jubilació anticipada serà equivalent al 75% de la remuneració mitjana percebuda pel treballador ,durant els sis mesos precedents al seu cessament en l'empresa, i no podrà en cap cas ser superior a la pensió que li hagués correspost de tenir complida l'edat ordinària de jubilació. Durant el període de percepció de l'ajuda, el treballador beneficiari serà considerat en situació assimilada a l'alta en el corresponent règim de la seguretat social i continuarà cotitzant-se per ell pel tipus corresponent a contingències comunes. A aquest efecte es prendrà com a base de cotització la mitjana de les bases de cotització per contingències comunes dels sis mesos precedents al cessament en l'empresa.  
El finançament de les ajudes per jubilació i de les cotitzacions a la seguretat social que hagen de realitzar-se durant la percepció d'aquestes, correspondrà en un 60% a les empreses sol·licitants i el 40% restant a la Conselleria de Treball i Afers Socials.  
La participació de l'empresa podrà superar aquest percentatge, si hi ha conformitat prèvia.  
Article quart. Sol·licituds, documentació i termini  
Les sol·licituds que s'acullen als beneficis enunciats anteriorment les presentaran les empreses davant les direccions territorials de Treball, en els models que establesca a aquest efecte la Conselleria de Treball i Afers Socials i que es facilitaran a les esmentades direccions territorials, i caldrà acompanyar-les de la documentació següent:  
a) La que siga requerida, en cada cas, per raó del que disposa el Reial Decret 696/1980, de 14 d'abril, per l'aplicació de l?Estatut del Treballadors als expedients de modificacions substancials de les condicions de treball i de suspensió i extinció de las relacions de treball, per tal d'acreditar l'existència de la causa econòmica o tecnològica a què fa referència l?esmentat Reial decret.  
b) Relació dels treballadors per als quals se sol·liciten les ajudes, on s'indiquen llurs circumstàncies personals i laborals.  
c) Document en el qual s'acredite la conformitat individualitzada dels treballadors d'acollir-se a aquestes ajudes.  
d) Document en què s'arreplegue el compromís d'anticipar als treballadors les ajudes que els haguessen estat reconegudes, si transcorreguts tres mesos des de la seua concessió no s'haguessen fet efectives per causes imputables a l'empresa, que podrà rescabalar-se de les quantitats anticipades a l'hora d'efectuar la seua aportació, amb l'acredotació prèvia d'aquestes.  
e) El termini per a acollir-se a les ajudes establertes finalitzarà el dia 31 d'octubre 1992.  
Article cinquè,  
Les direccions territorials de Treball analitzaran els expedients de sol·licitud de beneficis, verificaran si els impresos estan degudament complimentats i acompanyats dels documents que s'hi especifiquen i els trametran en el termini de 10 dies a la Direcció General d'Ocupació i Cooperació, amb el seu informe, en els aspectes que considere necessaris per a la resolució d'aquest.  
En el supòsit que l'expedient estigués incomplet, per part de les direccions territorials de Treball, es requerirà el sol·licitant perquè, d'acord amb l'article 71 de la Llei de Procediment Administratiu, el complete en el termini màxim de 10 dies.  
Article sisè  
El Conseller de Treball i Afers Socials, apreciarà l'existència de la referida causa econòmica o tecnològica, a efectes de concessió de les ajudes, i dictarà resolució accedint o denegant els beneficis sol·licitats en el termini màxim de 30 dies, a proposta del Director General d'Ocupació i Cooperació. Abans de resoldre podrà sol·licitar els, informes que considere oportuns.  
La resolució dictada es notificarà al sol·licitant i a la Tresoreria General de la Seguretat Social a efectes de pagament, i se'n trametrà còpia a la direcció territorial de Treball corresponent per al seu coneixement.  
Les resolucions a què es refereix el paràgraf anterior posaran fi a la via administrativa i contra elles sols es podrà interposar recurs de reposició, previ al recurs contenciós administratiu en el termini d'un mes des de la notificació de la resolució corresponent.  
Article setè. Pagament  
1. El pagament de les ajudes per jubilació anticipada als treballadors beneficiaris la durà a terme la Tresoreria General de la Seguretat Social en la mateixa manera i terminis que les pensions del mateix sistema de la seguretat social.  
2. Les empreses ingressaran en la Tresoreria General de la Seguretat Social l?import de les ajudes i de les quotes al seu càrrec, dins el termini de 30 dies naturals següents a la data en què se'ls notifique la quantia. Aquest ingrés podrà fer-se íntegrament o de manera fraccionada.  
3. La Conselleria de Treball i Afers Socials posarà a disposició de la Tresoreria General de la Seguretat Social els fons públics necessaris per al pagament de les ajudes i ho podrà fer fraccionadament, per anualitats, en un termini de quatre anys.  
Article vuitè  
Pel que fa a les condicions per a la concessió i percepció de les ajudes, les garanties de les empreses i allò no previst en aquesta disposició, s'ajustarà al que disposa l'Ordre del Ministeri de Treball i Seguretat Social, de 9 d'abril de 1986, per la qual regula la concessió a les empreses en crisi, no subjectes a plans de reconversió, d'ajudes per a la jubilació anticipada dels seus treballadors.  
Article nové  
La Conselleria de Treball i Afers Socials podrà, amb caràcter excepcional, concedir ajudes a aquells treballadors, majors de 55 anys i menors de 60 que pertanyent a empreses en crisi, que haguessen cessat en aquestes en virtut d'expedient de regulació d'ocupació i que haguessen esgotat les prestacions contributives per desocupació.  
A aquest efecte, els treballadors hauran d'haver subscrit amb la Seguretat Social el corresponent conveni especial de cotització regulat en l?Ordre del Ministeri de Treball i Seguretat Social, de 30 d'octubre de 1985, com també en la Resolució de 12 de febrer de 1986, de la Direcció General de Règim Econòmic de la Seguretat Social.  
les ajudes regulades en quest article seran subvencions parcials del cost anual dels referits convenis a càrrec de fons propis de la Generalitat Valenciana, del Programa de Foment d'Ocupació.  
DISPOSICIO FINAL  
Aquesta ordre tindrà vigència durant l'any 1992, i entrarà en vigor l?endemà de la publicació al Diari Oficial de la Generalitat Valenciana.  
València, 19 de febrer de 1992.  
El Conseller de Treball i Afers Socials,  
MARTIN SEVILLA JIMENEZ


Còpia Permalink ELI